ปริยพิชญ์ ยู

ปริยพิชญ์ ยู (เกิด 1 เมษายน พ.ศ. 2540) ชื่อเล่น จิงจิง เป็นนางแบบ, นักเต้น และนักแสดงชาวไทยเชื้อสายจีนที่มีผลงานทั้งในประเทศไทยและประเทศเกาหลีใต้ นอกจากนี้ เธอยังเป็นสมาชิกของ 2021 ราตรีผลงานเด่นของเธอได้แก่ภาพยนตร์เรื่อง App War แอปชนแอป

 ชีวิตวัยเด็ก 
ปริยพิชญ์ซึ่งเรียนเต้นมาตั้งแต่เด็ก กลายมาเป็นแดนเซอร์เมื่ออายุ 12–13 ปี ต่อมา เมื่ออายุ 15 ปี เธอได้เริ่มถ่ายโฆษณา และได้รับคำแนะนำจากครูท่านหนึ่งให้เข้าประกวดไทยซุปเปอร์โมเดลคอนเทสต์ 2012 เมื่อปี พ.ศ. 2555 และเธอก็สามารถคว้าตำแหน่งชนะเลิศ ทำให้กลายเป็นจุดเริ่มต้นอาชีพนางแบบของเธอ

 อาชีพ 
ปริยพิชญ์เซ็นสัญญากับเอเจนซี่นางแบบแห่งแรกที่มีชื่อว่า KiSS Model Management เมื่ออายุประมาณ 19 ปี เธอเริ่มพิจารณาที่จะลองทำงานในต่างประเทศ เพราะเล็งเห็นว่าโลกแฟชั่นในกรุงโซลจะสนใจสไตล์ของเธอ จึงตัดสินใจที่จะลองทำงานที่นั่น เนื่องจาก ปริยพิชญ์ชอบดูละครโทรทัศน์เกาหลีและเดินทางไปเกาหลีบ่อยครั้ง ทำให้เธอได้รู้จักนางแบบท้องถิ่นหลายคน ปริยพิชญ์ได้เซ็นสัญญาเข้าสังกัด ESteem Models ซึ่งเป็นเอเจนซี่นางแบบชั้นนำในประเทศเกาหลีใต้

ในปี พ.ศ. 2560 ปริยพิชญ์ได้เดินแบบให้กับ Fleamadonna, Supercomma B, A.Bell, JWL, pushBUTTON, LOW CLASSIC, Kye Noke และ Ych ที่งานสัปดาห์แฟชั่นโซลเธอยังเดินให้กับ A.Bell เป็นเวลาสองฤดูกาลติดต่อกันร่วมกับนางแบบจากสังกัดเดียวกัน

หลังจากเข้าร่วมงานสัปดาห์แฟชั่นโซล ปริยพิชญ์ก็ได้รับข้อเสนองานเข้ามาอย่างต่อเนื่อง นอกจากการถ่ายภาพให้กับนิตยสารเกาหลีแล้ว เธอยังถ่ายโฆษณาให้กับแบรนด์ใหญ่ของเกาหลีคือ nona9on ซึ่งเป็นแบรนด์สตรีทแฟชั่นชื่อดังที่ก่อตั้งโดยค่ายเพลงวายจีเอ็นเตอร์เทนเมนต์อีกด้วย

ในปี พ.ศ. 2561 ปริยพิชญ์ได้รับหน้าที่เป็นโฆษกให้กับแบรนด์เสื้อผ้าชื่อดังของเกาหลีอย่าง 8Seconds

นอกจากนี้ ปริยพิชญ์ยังเป็นมิวส์คนใหม่ของแบรนด์เครื่องสำอางเกาหลีชื่อดัง "DEAR DAHLIA" อีกด้วย ปริยพิชญ์ยังได้รับเลือกให้เป็นนางแบบหลักให้กับแบรนด์ Hedges Accessories ตั้งแต่คอลเล็กชันฤดูใบไม้ผลิและฤดูร้อน ปี พ.ศ. 2562

 ผลงาน 
 ภาพยนตร์ 
 ปี  เรื่อง  รับบท  หมายเหตุ  2561 ขอเถอะปีนี้ หลิน นักแสดงหลัก/ภาพยนตร์สั้นประกอบเพลงชื่อเดียวกันของวงสมเกียรติ App War แอปชนแอป จูน นักแสดงหลัก

 ละครโทรทัศน์ 
 ปี  เรื่อง  ช่อง  รับบท  หมายเหตุ  2558 บ้านทรายทอง ช่อง 7 เอชดี สินเสริม นักแสดงสมทบ 2562 Sleepless Society the Series ตอน คืนฝันลวง ช่องวัน 31 โม นักแสดงหลักประจำตอน 2567 นาคาเดอซาลอน ช่อง 3 เอชดี หยก นักแสดงหลัก 2568 Ossan's Love รักนี้ให้ "นาย" จีเอ็มเอ็ม 25 โรส นักแสดงรับเชิญ (ตอนที่ 7) Break up service บริษัทลดรักเลิก นักแสดงสมทบ คุณวาฬร้านชำ Whale Store xoxo ม่านมุก น้องสาวหายนะ Hide & Sis พุดพิชญา บุปผจินดา (พิชา) นักแสดงหลัก บุหงาหมื่นภมร Enigma Black Stage จินต์จรรยา เจียรมณี (จิว) นักแสดงสมทบ MU-TE-LUV โปรดใช้วิจารณญาณในการรักเธอ ตอน เบอร์ว่ารักแถบ ลีไหม  ลัลล์ไม่ชอบไวน์ Enemies with Benefits เวธกา (ไวน์) ขนมปังชีสเนย Bake Love Feeling

 อ้างอิง 

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายจีน
หมวดหมู่:นางแบบไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:ชาวไทยในประเทศเกาหลีใต้
หมวดหมู่:ศิษย์เก่ามหาวิทยาลัยอัสสัมชัญ
หมวดหมู่:นักแสดงหญิงสังกัดจีเอ็มเอ็มทีวี